
Üüritasu kehtestamine (MTÜ ÕIGEUSU 
HARIDUSE ÜHING ÜLESTÕUSMINE)

1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile laekus avaldus mittetulundusühingu ÕIGEUSU HARIDUSE ÜHING ÜLESTÕUSMINE, registrikood 80137902, juhatuse liikmelt Andrei Ivanenilt, milles palutakse pikendada soodusüüri suuruses 4 000 krooni kuus üürilepingu kehtivusajaks.
04.08.2008 linnavara üürilepingu nr 1/323 alusel anti mittetulundusühingule ÕIGEUSU HARIDUSE ÜHING ÜLESTÕUSMINE kasutusse linnavara: 2-korruseline hoone üldpindalaga      1 356,1 m2 ja sellega külgnev maa-ala üldpindalaga 5 241,0 m2 Narvas aadressil Grafovi 4. Arvestuslik üüritasu - 16 110,45 krooni kuus. Linnavara kasutatakse Narva Õigeusu Humanitaarkoolina.

Narva Linnavalitsuse 06.02.2008 korraldusega nr 146-k kehtestati mittetulundusühingule ÕIGEUSU HARIDUSE ÜHING ÜLESTÕUSMINE üürilepingu kehtivusajaks 31.08.2011.

Narva Linnavalitsuse 30.07.2008 korraldusega nr 980-k kehtestati üüritasu suuruseks 4 000 krooni kuus kuni 31.12.2009. a.

Mittetulundusühingu ÕIGEUSU HARIDUSE ÜHING ÜLESTÕUSMINE avaldust arutati Narva Linnavalitsuse linnavarakomisjoni istungil 09.07.2008.a (protokoll nr 7) ja otsustati:

1. Kehtestada mittetulundusühingule ÕIGEUSU HARIDUSE ÜHING ÜLESTÕUSMINE, registrikood 80137902, Narvas Grafovi tn 4 asuva linnavara üüritasu suuruses 4000 krooni kuus kuni 31.08.2011. a. 
2. Narva Linnavalitsuse Linnavara- ja Majandusametil esitada punktis 1 nimetatud otsused Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 7.2, 7.2.3 kohaselt linnavalitsuse korraldusega võib linnavara kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks mittetulundusühingutele. 

3. OTSUS

Kehtestada mittetulundusühingule ÕIGEUSU HARIDUSE ÜHING ÜLESTÕUSMINE, registrikood 80137902, Narvas Grafovi tn 4 asuva linnavara üüritasu suuruses 4 000 krooni kuus kuni 31.08.2011. a.
4. RAKENDUSSÄTTED

4.1. Korraldus jõustub seadusega sätestatud korras.

4.2. Narva Linnavalitsuse Linnavara- ja Majandusametil teha korraldus teatavaks                                 mittetulundusühingule ÕIGEUSU HARIDUSE ÜHING ÜLESTÕUSMINE. 

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

